**Skorstensfejning**

 **i Avannaata kommunia**

 *Udbudsgrundlag*

*Dato: 18. november 2021*

*Udarbejdet: Anthon Frederiksen*

*Kontrolleret: Natazia Nielsen*

*Godkendt: Karl Madsen*



 *Anlæg & Miljø*

 *Noah Mølgårdip Aqq. 9,*

 *3952 Ilulissat*

Indhold

[1.0 Udbudsbetingelser 4](#_Toc87513601)

[1.1 Lovgrundlag 4](#_Toc87513602)

[1.2 Entrepriseopdeling 4](#_Toc87513603)

[1.3 Udbyder 4](#_Toc87513604)

[1.4 Udbyders kontaktperson 4](#_Toc87513605)

[1.5 Udbudsform 4](#_Toc87513606)

[1.6 Underleverandører 5](#_Toc87513607)

[1.7 Grundlag for ydelserne 5](#_Toc87513608)

[1.8 Kontrakt periode 5](#_Toc87513609)

[1.9 Rekvirering af udbudsmateriale 5](#_Toc87513610)

[1.10 Aflevering af tilbud 5](#_Toc87513611)

[1.11 Alternative tilbud 6](#_Toc87513612)

[1.12 Forbehold 6](#_Toc87513613)

[1.13 Krav til tilbuddet 6](#_Toc87513614)

[1.14 Valg af tilbud 6](#_Toc87513615)

[1.15 Meddele om resultat 7](#_Toc87513616)

[1.16 Diverse 7](#_Toc87513617)

[2.00 Ydelsesbeskrivelse 8](#_Toc87513618)

[2.1 Tilsigning 8](#_Toc87513619)

[2.2 Opfølgning 8](#_Toc87513620)

[2.3 Registrering 8](#_Toc87513621)

[2.4 Forebyggelse af skader 8](#_Toc87513622)

[2.5 Rensningskvalitet 8](#_Toc87513623)

[2.6 Fejningsterminer – udfræsning (mekanisk rensning) 8](#_Toc87513624)

[2.7 Dokumentation til kunden 9](#_Toc87513625)

[2.8 Hytter/sommerhuse uden for by- og bygdezone 9](#_Toc87513626)

[2.9 Fyringsvejledning 9](#_Toc87513627)

[2.10 Ud fræsning 9](#_Toc87513628)

[2.11 Bortskaffelse af sod 10](#_Toc87513629)

[2.12 Brandpræventivt tilsyn 10](#_Toc87513630)

[2.13 Tilsynets kvalitet 10](#_Toc87513631)

[2.14 Bygningsreglementer 10](#_Toc87513632)

[2.15 Vedligehold 10](#_Toc87513633)

[2.16 Tidsplan 10](#_Toc87513634)

[3.00 Kravspecifikation 11](#_Toc87513635)

[3.1 Krav til udførelsen 11](#_Toc87513636)

[3.2 Samarbejde mellem entreprenøren og kommunen 11](#_Toc87513637)

[3.3 Kontraktstart 11](#_Toc87513638)

[3.4 Antal ejendomme 11](#_Toc87513639)

[3.5 Betaling 11](#_Toc87513640)

[3.6 Tilbud 11](#_Toc87513641)

**Bilagsfortegnelse**

Bilag 1: tilbudsliste

Bilag 2: B nr. fortegnelser over Ilulissat by, bygderne, Saqqaq, Qeqertaq, Oqaatsut og Ilimanaq.

# 1.0 Udbudsbetingelser

Arbejdet omfatter skorsten med tilhørende ildsted i alle bygningen og boliger i Ilulissat by og dertil hørende bygder. Fejningen omfatter (kedler) skorsten, røg rør for ildsteder med op til 110 Mcal/h. og større end 110 Mcal/h. Efter skorstensfejningen skal kedlen rengøres for nedfaldet i brændkammer. Efter rensning skal kedelmaterialet være renset og fri for sod og belægninger.

I kommunale og hjemmestyre ejet bygninger (som administreres af INI) skal skorstensfejning koordineres således, at der kan ringes omkring service af oliefyret såfremt, der efter fejningen er problemer med at starte oliefyret.

## 1.1 Lovgrundlag

Arbejdet udføres i overensstemmelse med:

* Inatsisartut lov nr. 14 af 26. maj 2010 om redningsberedskabet i Grønland og om brand- og eksplosionsforebyggende foranstaltninger samt de til enhver tid gældende internationale, grønlandske og danske bestemmelser i love og bekendtgørelser vedr. myndighedskrav mv.
* Bygningsreglement 2006 Kapitel 10. Ildsteder og skorstene.

## 1.2 Entrepriseopdeling

Arbejdet udbydes som én samlet hovedentreprise:

Tilbudsgiver skal afgive tilbud på den samlede entreprise. Der er vedlagt en tilbudsliste, som tilbudsgiveren skal benytte ved afgivelse af tilbud.

Entreprisen omfatter en by samt tilhørende bygder, men kan også separeres, således bud alene kan omhandle Ilulissat by og bygderne Saqqaq, Qeqertaq, Oqaatsut og Ilimanaq samlet særskilt.

Begrundelsen kan være, at bygherren ønsker at have mulighed for at indgå aftale om opdeling af entreprisen efter prioritet. De Nærmere vilkår for områderne er nærmere beskrevet i kap. 2.00 Ydelsesbeskrivelse.

## 1.3 Udbyder

Udbyder er Avannaata kommunia, Noah Mølgård-ip aqq. 9, 3952 Ilulissat. Udbyder betegnes i det følgende som Avannaata kommunia og tilbudsgiver betegnes som Entreprenør.

## 1.4 Udbyders kontaktperson

I udbudsfasen er udbyders kontakt person Anthon Frederiksen, tlf. 38 77 26, antf@avannaata.gl

## 1.5 Udbudsform

Udbyder har valgt at gennemføre nærværende udbud som et offentligt udbud med mulighed for efterfølgende forhandling jfr. afsnit 1.14 – valg af tilbud redegøres der nærmere for den fremgangsmåde, som vil blive anvendt.

## 1.6 Underleverandører

Det står tilbudsgiver frit for at anvende underleverandører. Tilbudsgiver er ansvarlig for, at underentreprenøren har de nødvendige faglige kvalifikationer til specifikke arbejdsopgaver, der kræver specielle ressourcer i form af viden, mandskab eller materiel, skal underlever være navngivet.

Entreprenøren skal kunne fremlægge eventuelle aftaler med underentreprenører ved kontraktindgåelsen.

## 1.7 Grundlag for ydelserne

Grundlaget for tilbud og ydelser er:

* Dette udbudsmateriale med tilbudsliste og eventuelle rettelsesblade,
* De til enhver til gældende grønlandske og internationale love, forordninger, bekendtgørelser, myndighedskrav og regler m.v., som finder anvendelse for nærværende udbud.

Entreprenøren skal til enhver tid være i besiddelse af alle nødvendige myndighedstilladelser for entreprisens udførelse.

Ved modtagelse af udbudsmaterialet skal entreprenøren, udover at sikre sig, at udbudsmaterialet er fuldstændigt, også gøre sig bekendt med indholdet af relevante love, regler, forskrifter, normer og dokumenter m.v.

Det forudsættes, at Entreprenøren forinden tilbuddet afgives, har gjort bekendt med forholdene på området, herunder orienteret sig om de forskellige byer og bygder.

## 1.8 Kontrakt periode

Udbyder ønsker som udgangspunkt at indgå én samlet kontrakt på de udbudte ydelser. Kontraktperioden for samlet entreprise er 2 år, dog se pkt. 1.2 med hensyn til evt. opdeling af entreprisen.

## 1.9 Rekvirering af udbudsmateriale

Udbudsmaterialet kan downloades fra hjemmesiden: <http://Avannaata.gl> og kan fremsendes på mail efter nærmere aftale.

## 1.10 Aflevering af tilbud

Tilbuddet skal fremsendes/afleveres skriftligt til:

Avannaata kommunia

Noah Mølgårdip Aqq. 9,

3952 Ilulissat

Att.: Anthon Frederiksen, teknik & Miljø

Afleveringsfristen er:

**Fredag den 03. december 2021 kl. 15.00 vestgrønlandsk tid.**

Tilbuddet skal afleveres i en lukket kuvert mærket **”tilbud – må ikke åbnes af postafdelingen – Bud: skorstensfejning i Ilulissat dertil hørende bygder”**

Kuverten skal være påført tilbudsgiverens navn, adresse og kontraktperson (evt. firmastempel).

Tilbuddet, der afgives på vedlagte tilbudsliste, skal tydeligt angive navn, adresse og kontraktperson hos tilbudsgiveren. Tilbudsgiverne kan ved personlig aflevering få en kvittering for rettidig aflevering. For sent modtagne tilbud er velkomne til at overvære åbningen.

## 1.11 Alternative tilbud

Der kan afgives alternative tilbud. Et alternativ tilbud skal som minimum opfylde vilkårene som beskrevet i afsnit 1-13 ”krav til tilbuddet”.

Ved afgivelse af et alternativt tilbud skal udbudsprocedure og krav til tilbud som beskrevet i nærværende afsnit 1 opfyldes.

Eventuelle alternative tilbud skal ledsages af nøje beskrivelser af de punkter, på hvilket tilbuddene adskiller sig fra det foreskrevne. Alternative tilbud skal prisfastsættes.

## 1.12 Forbehold

Forbehold vil ikke blive accepteret.

## 1.13 Krav til tilbuddet

Tilbuddet skal være grønlandsk eller dansk.

Tilbudsliste

Tilbudsliste skal downloades fra hjemmesiden: <http://Avannaata.gl> eller fremsendes på mail efter nærmere aftale.

Efter udfyldelse af tilbudslisten skal tilbudslisten inden aflevering/afsendes efterfølgende udskrives og underskrives.

Hvis ydelsen hr en positiv værdi for udbyder, skal prisen angives med negativ fortegn.

I Grønland skal der ikke modsvares moms ved betaling/udbetaling f udførte ydelser.

Entreprenøren skal udfylde alle poster i tilbudslisten inkl. Poster vedr. supplerende ydelser. Hvis for eksempel prisen på en ydelse er kr. 0,00, fordi ydelsen er indeholdt i andre poster, skal dette angives ved at skrive kr. 0,00 i enhedspris for ydelsen.

**Ved afvigelser vil tilbuddet blive erklæret ukonditionsmæssigt.**

Entreprenøren skal beskrive, hvilket materiel og personale, entreprenøren vil benytte til at udføre opgaven.

## 1.14 Valg af tilbud

Den tildelte entreprenør vælges ud fra kriterier laveste pris.

I henhold til Inatsisartut lov nr. 11 af 2. december 2009 om indhentning af tilbud i bygge- og anlægssektoren, kan udbyder dog forkaste et tilbud, såfremt det findes overvejende sandsynligt, at den bydende er ude af stand til at gennemføre arbejdet i tilfredsstillende kvalitet, på hensigtsmæssig og forsvarlig måde eller i rette tid.

Derfor vil er ud over prisen blive lagt vægt på, at entreprenøren kan stille de fornødne materiel og personale til rådighed for opgavens udførelse, således at tidsplanen kan holde. Vurdering af materiel og personale vil ske på baggrund af de oplysninger, som Entreprenøren afleverer på tilbudslisten bilag 1.

## 1.15 Meddele om resultat

Tilbudsgiverne kan forvente at få meddelelse om det endelige resultat af udbuddet samme dag som licitation.

## 1.16 Diverse

Tilbuddet er bindende fra afgivelsen og tilbudsgiver skal vedstå sit tilbud, således lovkrav om fejning af skorsten opfyldes løbende. Det afleverede tilbudsmateriale inkl. Bilag betragtes som kommunen ejendom.

# 2.00 Ydelsesbeskrivelse

## 2.1 Tilsigning

I tættere bebyggede områder tilsiges kunden senest dagen før (ved trykt blanket) eller i henhold til aftale med kommunen.

## 2.2 Opfølgning

Når der ikke træffes nogen hjemme, aflevere en blanket med anmodning til kunden om at kontakte skorstensfejeren med henblik på at aftale tid.

Ved situationen ”ikke hjemme” aflevere skorstensfejeren en ”Har været her seddel”, med oplysning om, hvornår der foretages en opsamlingsrunde. På blanketten fremgår, hvilke arbejder der mangler at blive udført.

Skorstensfejeren skal tåle til og med tre besøg pr. ejendom, pr. runde (forår/efterår), herefter indberettes ejendommen til Anlæg & Miljø, Avannaata kommunia, der drager omsorg for, at skorstenen kan fejes ved fjerde besøg.

Alle, til og med 4. besøg, skal være indeholdt i den faste enhedspris. Efter et eventuelt fjerde forgæves besøg, træffer Anlæg & Miljø, Avannaat kommunia, hvorledes fejning kan gennemføres, i den forbindelse, kan der aftales ekstra betaling til skorstensfejeren.

## 2.3 Registrering

Det skal sikres, at ejendomme, hvor arbejdet ikke er færdigt, registreres. Registrering kan ske på arbejdssedlen.

Det administrative arbejde forbundet med skorstensfejningen varetages af skorstensfejer, såsom kundehenvendelser, regnskab, annoncering og opslag om fejning m.m.

## 2.4 Forebyggelse af skader

Skorstensfejer arbejdet skal udføres, således skader på materialer og omgivelser undgås. Konstaterer skorstensfejeren ved sit besøg, at ildstedet ikke fungerer tilfredsstillende, skal han af hensyn til miljø og brandfare – give en anvisning på problemets løsning til den ansvarlig beboer. Det kan ske mundtligt og ved hjælp af én af de mange vejledninger der findes om korrekt fyring. Se udleverede blanket/fejeliste.

## 2.5 Rensningskvalitet

Skorsten og røg rør /rørkanal fejes ind til materialet. Dersom det skønnes, at hård sod – der ikke kan fjernes ved fejning – kan blive til brandfare, må rensning med specialværktøj som f.eks. ”granat”, pianotråd eller fræser tages i brug.

Sod, der ved rensning samler sig i ildstedet eller andre steder, fjernes, så brand og forgiftningsfare undgås.

Når skorsten/røg rør renses oppe fra, skal der i forbindelse med sodfjernelse føres værktøj opefter, så det sikres, at sodprop ikke er dannet i forbindelse med ”kuglefang” eller lignende.

Ved røg rør og kanal forstås forbindelsen mellem ildsted og skorsten, men ikke vandkølede rør og kanaler, der indgår i centralkedlens konstruktion – men vand på alle sider.

## 2.6 Fejningsterminer – udfræsning (mekanisk rensning)

Rensningshyppigheden fastsættes i overensstemmelse med de i bekendtgørelsen fastsatte terminer. Bekendtgørelsen foreskriver forøget fejningshyppighed på grundlag af følgende ordlyd:

”***Skorstensfejeren kan, efter forhandling med ejeren på grundlag af en konkret vurdering af anlæggenes drifts- og vedligeholdelsestilstand, anvendelseshyppighed og sodmængder, fastsættes andre fejningsterminer***”

Bekendtgørelsens ordlyd betyder, at der skal være enighed om fejningshyppighed mellem ejer og skorstensfejer. Er ejeren – efter forhandling – uenig med skorstensfejeren, fastsættes hyppigheden af Redningsberedskabet.

Fejning foregår i byen to gange årligt, forår og efterår. I bygderne kan der fejes én gang om året.

Fejning i bygderne foretages til samme enhedspris som i byen, men tillæg af dokumenterede rejse og opholdsudgifter. Dog kan det med godkendelse fra Anlæg & Miljø, Avannaata kommunia træffe aftale med en fagligt kompetent person i bygderne (f.eks. brandmand), der for skorstensfejerens regning og under hans faglige ansvar foretager skorstensfejning og evt. kedelrensning. En evt. sådan aftale kræver, at skorstensfejeren forpligtes til at foretage stikprøvekontrol i alle bygder.

## 2.7 Dokumentation til kunden

Når skorstensfejerarbejdet er udført, efterlader skorstensfejeren en rapport, hvoraf fremgår, hvilke arbejder der er udført. På rapporten anføres eventuelle mangler i forhold til det brandpræventive tilsyn. Sådanne skriftlige tilkendegivelser skal være korte og entydige.

Kommunen udleverer rapporteringsskemaer. Skemaet udfyldes i tre eksemplarer. Et eksemplar til kunden, et eksemplar til teknisk forvaltning og et eksemplar til skorstensfejeren.

Skorstensfejer og kunden dokumenterer ved deres underskrift på rapporteringsskemaet, at arbejdet er udført. Antræffes der på ejendommen en myndig person, der ikke er ejeren, kan denne, sammen med skorstensfejeren, dokumentere, at arbejdet er udført. Det skal i så fald, tydeligt markeres, at der er underskrevet ”på vegne af”.

Planen, for hvor der udføres skorstensfejning på de forskellige veje, offentliggøres ved opslag og på den anden hensigtsmæssig måde eventuelt ved husstandsomdeling.

## 2.8 Hytter/sommerhuse uden for by- og bygdezone

Hytter / sommerhuse uden for by- og bygdezone fejes på opfordring og til særskilt pris, I samarbejde med skorstensfejer, tilrettelægger Anlæg & Miljø, teknisk forvaltning, Avannaata kommunia denne fejning.

Fejningen bekendtgøres ved opslag i byen, med rimelig frist for tilmelding.

## 2.9 Fyringsvejledning

Skorstens fejeren skal kunne give alle sine kunder vejledning i fyring og pasning af fyringsanlæg. Kunderne skal kunne henvende sig til deres skorstensfejermester og få råd i valg af ildsteder og skorstene.

## 2.10 Ud fræsning

Skorstenen ud fræses, såfremt der findes glanssod i en sådan grad, at der er mulighed for brandfare, dersom denne sod ikke kan fjernes ved brug af andet renseværktøj.

Kunden skal forinden gøres opmærksom på forholdet. Der skal gives information med henblik på bedre fyringsteknik.

Der skal konkret vurderes, hvorvidt der skal foretages hyppigere rensning. En kombination af bedre fyringsteknik og hyppigere rensning vil oftest blive billigere for kunden og samtidig nedsætte brandrisikoen.

## 2.11 Bortskaffelse af sod

Sod anbringes i overenstemmelse med gældende renovationsbestemmelser.

## 2.12 Brandpræventivt tilsyn

Lovgrundlag

Tilsynet udføres i overenstemmelse med bekendtgørelse om skorstensfejning m.m. i Grønland ”Ministeriets for Grønland bekendtgørelse nummer 508 af 28. november 1980”.

## 2.13 Tilsynets kvalitet

Skorstensfejeren skal være opmærksom på, at skorstene, røg rør, røgkanaler og ildsteder er behæftet med mangler, der kan bevirke særlig fare for brand, eksplosion og forgiftning.

Der er her tale om mangler af uforsvarlig karakter, der ikke reguleret i bygningsreglementet. Konstateres sådanne mangler, skal bruger/ejer skriftligt informeres.

## 2.14 Bygningsreglementer

Ulovlig forhold- i henhold til reglerne om ildsteder og skorstene i bygningsreglementerne – medfører ligeledes skriftlig information til ejer/bruger.

Ved nye installationer – der registreres i forbindelse med fejning og tilsyn gives meddelelse på skorstens- og ildstedsanmeldelsen. Man skal være opmærksom på, at forhold der var lovlige på tidspunktet for opførelsen, ikke skal opfylde eventuelt krav i de reglementer, som for nuværende er gældende.

## 2.15 Vedligehold

Ejer/bruger har naturligvis krav på, at skorstensfejeren gør ham opmærksom på forhold omkring almindelig vedligeholdelse af skorstene og ildsteder. Eksempelvis skal forebyggelse af frostskader og andre gener i forbindelse med våde skorstene, anføres på besøgsrapporten.

## 2.16 Tidsplan

Ved tilbuds afgivelsen, skal entreprenøren/skorstensfejeren udarbejde og aflevere et oplæg til tidsplanen.

Inden projektet start udarbejdes en mere detaljeret tidsplan i samarbejde mellem kommunen og entreprenøren/skorstensfejeren.

# 3.00 Kravspecifikation

## 3.1 Krav til udførelsen

Arbejdet skal løbende tilrettelægges, så det er til mindst mulig gene for brugere.

Hvis entreprenøren eller dennes anvendte materiel beskadiger udendørsarealer, borgernes eller det offentliges ejendom, er entreprenøren forpligtet til at erstatte skaderne uden udgift for ejeren.

Skorstensfejeren og dennes personale, skal under udøvelsen af arbejdet optræde høfligt og professionelt, og må ikke være påvirket af alkohol eller andres rusmidler.

## 3.2 Samarbejde mellem entreprenøren og kommunen

Samarbejdet mellem kommunen og skorstensfejeren skal bygge på et godt, konstruktiv og tillidsfyld forhold. I alle henseender er nøgleord som løbende kommunikation og ærlighed vigtige. Herudover udgør nedenstående forhold rammerne for samarbejdet.

Skorstensfejeren må ikke, mod betaling tilbyde at udføre andre arbejder, under fejningen.

## 3.3 Kontraktstart

Der stilles bankgaranti på 10 % af årlig kontraktsummen. Garantien skal stilles således, at den, på anfordring, kan hæves af kommunen, ved kontraktens eventuelle misligholdelse. Det anføres dog, at der skal være tale om gentagne, eller ved meget grov misligholdelse. Der gives et skriftligt varsel på mindst 14 dage, hvis kommunen påtænker at hæve kontrakten.

Kontrakten er gældende i 2 år fra og med indgåelse af kontrakten. Kontrakten kan forlænges ud over 2 års periode I så fald, skal forhandlingerne være afsluttet, senest 3 måneder før kontraktens udløb.

De afgivne enhedspriser, er gældende i hele kontraktperioden. Og kan kun ændres ved helt ekstraordinære begivenheder, der ikke kunne forudses af nogen af parterne, ved kontraktens indgåelse.

Entreprenøren samt entreprenørens repræsentant (som skal være ansvarlig for kontrakten) skal deltage i opstartsmøde, hvor entreprenørens udarbejdede tids- og arbejdsplan o.l. gennemgås.

## 3.4 Antal ejendomme

Da der fra år til år vil være varierende antal ildsteder, skal der ved tilbudsgivningen regnes med ca. 1175 under 110 Mcal/h og ca. 200 over 110 Mcal/h ildsteder i Ilulissat by, ca. 100 under 110 Mcal/h og ca. 10 over 110 Mcal/h i Saqqaq, ca. 70 under 110 Mcal/h og ca. 10 over 110 Mcal/h i Qeqertaq og ca. 20 under 110 Mcal/h og ca. 5 over 110 Mcal/h i Oqaatsut og ca. 30 under 110 Mcal/h og ca. 10 over 110 Mcal/h i Ilimanaq i 2021.

## 3.5 Betaling

Der afregnes månedsvis bagud. Betaling skal ske den 15. i den følgende måned, eller første søgnedag herefter.

## 3.6 Tilbud

Tilbuddet ønskes afgivet som en sum i hele af perioden. Tilbudsgrundlaget, er nærværende **UDBUDSMATERIALER.** Der kan ikke ske regulering af tilbudssummen i kontraktperioden, udover merydelser i forhold til nærværende udbudsgrundlag.